**Likumprojekta**

# **„Grozījumi atsevišķos likumos Eiropas mantošanas apliecības ieviešanai”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Likumprojekts „Grozījumi atsevišķos likumos Eiropas mantošanas apliecības ieviešanai” (turpmāk – likumprojekts) izstrādāts, ievērojot nepieciešamību ieviest Eiropas Parlamenta un Padomes 2012. gada 4. jūlija regulu (ES) Nr. 650/2012 par jurisdikciju, piemērojamiem tiesību aktiem, nolēmumu atzīšanu un izpildi un publisku aktu akceptēšanu un izpildi mantošanas lietās un par Eiropas mantošanas apliecības izveidi (turpmāk – regula Nr. 650/2012) saistībā ar Eiropas mantošanas apliecību. Saskaņā ar regulas Nr. 650/2012 84. pantu šo regulu piemēro no 2015. gada 17. augusta, izņemot atsevišķus regulas noteikumus.Likumprojekts izstrādāts, ņemot vērā Valsts prezidenta 2012. gada 12. decembra rīkojumu Nr. 7 „Par priekšlikumu izstrādi likumu grozījumu skaita un apjoma samazināšanai”, kā arī Tieslietu ministrijas sagatavoto informatīvo ziņojumu „Priekšlikumi ārējo normatīvo aktu grozījumu skaita un apjoma samazināšanai” (izskatīts 2014. gada 26. augusta Ministru kabineta sēdē, prot. Nr. 45 45. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regula Nr. 650/2012 paredz Eiropas mantošanas apliecībasizveidi, kura būtu spēkā visā Eiropas Savienības teritorijā bez jebkādas nepieciešamības to atzīt izpildes dalībvalstī, tādējādi nodrošinot ievērojami brīvāku mantojuma lietā pieņemtu nolēmumu apriti Eiropas Savienībā. Ņemot vērā minēto, Eiropas mantošanas apliecībai, ja tāda personai tiks izsniegta, būs spēks visā Eiropas Savienības teritorijā, izņemot Dāniju, Īriju un Apvienoto Karalisti, un to nebūs nepieciešams speciāli atzīt citā dalībvalstī, lai šajā dalībvalstī tai būtu tiesiskās sekas. Tā rezultātā dalībvalstu iestādēm, kuras līdz šim lūdza iesniegt Latvijas nacionālo mantojuma apliecību, lai veiktu noteiktas darbības, būs jāpieņem arī Eiropas mantošanas apliecība.Izskatot Tieslietu ministrijas sagatavoto informatīvo ziņojumu „Priekšlikumi ārējo normatīvo aktu grozījumu skaita un apjoma samazināšanai”, Ministru kabineta 2014. gada 26. augusta sēdes protokola Nr. 45 45. § 8. un 10. punktā Tieslietu ministrijai paredzēts uzdevums sadarbībā ar Valsts kanceleju un Saeimas Juridisko biroju sagatavot un līdz 2015. gada 31. decembrim iesniegt Ministru kabinetā grozījumus Ministru kabineta 2009. gada 3. februāra noteikumos Nr. 108 „Normatīvo aktu projektu sagatavošanas noteikumi”, paredzot iespēju vienā normatīvajā aktā ietvert grozījumus vairākos normatīvajos aktos, kā arī Valsts kancelejai sadarbībā ar Tieslietu ministriju izstrādāt un līdz 2015. gada 31. decembrim iesniegt Ministru kabinetā grozījumus normatīvajos aktos, paredzot iespēju normatīvo aktu projektu paketei, kas attiecas uz vienu regulējamo jautājumu loku, izstrādāt vienu sākotnējas ietekmes novērtējuma ziņojumu. Vienlaikus, kā izriet no minētā informatīvā ziņojuma, jau vēsturiski 1990. gados tika izdoti normatīvie akti, ar kuriem tika grozīti vairāki normatīvie akti. Līdzīgu praksi mūsdienās ir izvēlējusies arī Igaunija, ieviešot *euro* un pielāgojot normatīvos aktus *euro* ieviešanai ar vienu normatīvo aktu. Tā 2010. gada 22. aprīlī Igaunijas Parlaments pieņēma *Euro* ieviešanas likumu (*Euro kasutusele võtmise seadus*), kura otrajā sadaļā alfabēta secībā uzskaitīja visus likumus un tajos veicamos grozījumus saistībā ar kronu konvertāciju uz *euro*. Šādi ar vienu likumu tika grozīti 230 likumi.Arī Austrijas normatīvo aktu juridiskā tehnika ļauj veiksmīgi samazināt normatīvo aktu skaitu, ar vienu normatīvo aktu veicot grozījumus vairākos normatīvajos aktos (piemēram, 2009. gada 8. aprīļa 40. Federālais likums, ar kuru groza Sodu piemērošanas kārtību, Civilprocesa kodeksu, Likumu par bezstrīdu tiesvedību, 1962. gada ar tiesvedību saistīto izdevumu likumu, Kriminālkodeksu, 1975. gada Kriminālprocesa kodeksu, Sodu izpildes likumu, 1972. gada Sodu reģistra likumu, Prokuratūras likumu, Noziedzīgo nodarījumu upuru likumu, Kriminālsodu uzskaites likumu, Drošības policijas likumu un Vispārējo Civilkodeksu (Otrais likums par aizsardzību pret vardarbību)). Savukārt Latvijā vairāki normatīvie akti nostiprina to, ka Latvijas iestādēm nepieciešams uzrādīt Latvijas „nacionālo” mantojuma apliecību, vai tā ir pamats, lai varētu veikt noteiktas darbības vai apstiprinātu noteiktas tiesības. Jāatzīmē, ka ar terminu „mantojuma apliecība” Latvijas nacionālajos normatīvajos aktos saprot Latvijas zvērināta notāra izdotu notariālo aktu par pēdējās gribas rīkojuma akta stāšanos likumīgā spēkā vai par apstiprināšanu mantojuma tiesībās. „Nacionālo” mantojuma apliecību zvērināts notārs izdot mantojuma lietā, kas vesta tikai par mantojumu vai mantojuma daļu, kas atrodas Latvijā, un tikai piemērojot Latvijas nacionālos normatīvos aktus, jo īpaši, Notariāta likumu un Civillikumu. Nacionālajās lietās, nepastāvot pārrobežu elementam, par mantojumu, kas atrodas Latvijā, zvērināti notāri arī pēc regulas Nr.650/2012 piemērošanas dienas varēs turpināt izsniegt „nacionālās” mantojuma apliecības.Tomēr līdz ar regulas Nr.650/2012 piemērošanas uzsākšanu Eiropas Savienībā tiek radīts jauns dokuments mantošanas lietās – Eiropas mantošanas apliecība. Jāatzīmē, ka „nacionālā” mantojuma apliecība un Eiropas mantošanas apliecība ir atšķirīgi dokumenti. Eiropas mantošanas apliecības izsniegšanas kārtību, pieteikumu Eiropas mantošanas apliecībai, garantijas tās izsniegšanai un tās tiesiskās sekas nosaka regula Nr.650/2012 un tās īstenošanas akti. Eiropas mantošanas apliecību, atšķirībā no „nacionālās” mantojuma apliecības, varēs izsniegt par visu mantojuma atstājēja mantojuma masu, kas atrodas dažādās Eiropas Savienības dalībvalstīs. Tā, piemēram, Eiropas mantošanas apliecība varēs attiekties vienlaikus uz mantojuma atstājēja nekustamo īpašumu gan Latvijā, gan Spānijā, gan Francijā. Pārrobežu mantošanas lietā saskaņā ar regulu Nr.650/2012 varēs izlemt par visu to mantojuma atstājēja mantojumu, kas atrodas Eiropas Savienības teritorijā, un mantiniekiem vai citiem labuma guvējiem nebūs jārisina mantojuma lieta atsevišķi katrā Eiropas Savienības dalībvalstī, kur atrodas mantojamais īpašums, kā tas bija līdz regulas Nr.650/2012 piemērošanas uzsākšanas dienai. Šādi saskaņā ar regulu Nr.650/2012 izlemtas pārrobežu lietas rezultātā varēs izdot Eiropas mantošanas apliecību. Jāatzīmē, ka, radot šādu tiesisko seku ziņā spēcīgu Eiropas Savienības dokumentu – Eiropas mantošanas apliecību – regula Nr.650/2012 paredz arī noteiktas garantijas un stingrus nosacījumus Eiropas mantošanas apliecības izsniegšanai. Jāuzsver, ka Eiropas mantošanas apliecību varēs izdot tikai tajā Eiropas Savienības dalībvalstī, kuras tiesai saskaņā ar regulu Nr.650/2012 ir jurisdikcija attiecīgajā mantošanas lietā – vispārīgajā gadījumā tajā Eiropas Savienības dalībvalstī, kurā ir mantojuma atstājēja pēdējā pastāvīgā dzīvesvieta (pat, ja lielākā daļa mantojuma masas atrodas citā Eiropas Savienības dalībvalstī). Tā kā regula Nr.650/2012 Eiropas mantošanas apliecībai piešķir tiesiskās sekas visā Eiropas Savienības teritorijā, tad Latvijas iestādēm, piemēram, zemesgrāmatu nodaļām būs jāvar izdarīt izmaiņas Latvijas zemesgrāmatās attiecībā uz tajā reģistrētiem nekustamajiem īpašumiem arī uz Eiropas mantošanas apliecības pamata, tajā skaitā, gadījumos, kad Eiropas mantošanas apliecība būs izsniegta citā Eiropas Savienības dalībvalstī. Kopumā gandrīz visos gadījumos Latvijas iestādēm, kas līdz šim praksē saskārušās tikai un vienīgi ar Latvijas zvērināta notāra izdoto „nacionālo” mantojuma apliecību un uz tās pamata veikušas noteiktas darbības, būs jāvar veikt tādas pašas darbības arī, balstoties uz Eiropas mantošanas apliecību. Ņemot vērā minēto un atšķirības starp Eiropas mantošanas apliecību un „nacionālo” mantojuma apliecību, kā arī ņemot vērā to, ka šīs abas apliecības turpinās pastāvēt neatkarīgi un paralēli viena otrai, Latvijas normatīvajos aktos paralēli „nacionālajai” mantojuma apliecībai ir jārada arī tiesiskās sekas Eiropas mantošanas apliecībai. Jāuzsver, ka terminu „mantojuma apliecība”, kas izmantots nacionālajā nav iespējams tulkot paplašināti (ietverot Eiropas mantojuma apliecību), un šis termins turpinās būt attiecināms tikai uz Notariāta likuma noteiktajā kārtībā izdotajām „nacionālajām” mantojuma apliecībām mantojuma lietās bez pārrobežu elementa un par mantojumu vai mantojuma daļu, kas atrodas tikai Latvijā. Ņemot vērā, ka līdz ar regulas Nr. 650/2012 piemērošanas dienu ar Eiropas mantošanas apliecība būtībā Latvijā varēs veikt tādas pašas darbības un apliecināt tādu pašu statusu kā ar Latvijas „nacionālo” mantojuma apliecību, bet ne visas institūcijas un amatpersonas Latvijā būs informētas par regulas Nr. 650/2012 praktiskās piemērošanas aspektiem, ir nepieciešams veikt tehniskus grozījumus virknē Latvijas nacionālo normatīvo aktu, kas nostiprinātu Eiropas mantošanas apliecības brīvu apriti Latvijas teritorijā un gadījumos, kad tas ir attiecināms, piešķirtu tai līdzvērtīgas tiesiskās sekas kā Latvijas „nacionālajai” mantojuma apliecībai. Tā kā šie grozījumi pēc būtības ir tehniska rakstura un vienādi, kā arī aptver vairākus normatīvos aktus, tad tiek piedāvāts minētos tehniskos grozījumus apvienot vienā likumprojektā. Jāatzīmē, lai arī regula Nr. 650/2012 ir tieši piemērojama un izsniegtai Eiropas mantošanas apliecībai būtu līdzvērtīgs juridiskais spēks, arī, neveicot papildu izmaiņas nacionālajos normatīvajos aktos, grozījumi Latvijas nacionālajos normatīvajos aktos tomēr būtu nepieciešami ar mērķi nodrošināt tiesisko noteiktību un pārskatāmību dažādu institūciju darbībā un iesniedzamo dokumentu uzskaitījumā. Bez tam, grozījumus Latvijas nacionālajos normatīvajos aktos ir nepieciešams veikt, lai nodrošinātu Latvijas nacionālo normatīvo aktu sasaisti ar regulu Nr. 650/2012 un nodrošinātu Eiropas mantošanas apliecības brīvu apriti Latvijā, tādējādi neapgrūtinot institūciju darbību ar regulas Nr. 650/2012 praktiskās piemērošanas izzināšanu, kā arī atvieglojot mantinieku pieeju visām institūcijām un neapgrūtinot mantiniekus savu tiesību realizācijā.Tā, šobrīd vairākos likumos Latvijas „nacionālā” mantojuma apliecība tiek pieprasīta kā viens no pamatojumiem, lai saņemtu neizmaksātās pensijas summu, kas pienākas pensijas saņēmējam un nav izmaksātas līdz pensijas saņēmēja nāvei. Minētais ir iekļauts Diplomātu izdienas pensiju likumā (13. pants), Korupcijas novēršanas un apkarošanas biroja amatpersonu izdienas pensiju likumā (12. pants), Militārpersonu izdienas pensiju likumā (13. pants), likumā „Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” (13. pants), likumā „Par valsts pensijām” (37. pants), Prokuroru izdienas pensiju likumā (12. pants), Tiesnešu izdienas pensiju likumā (12. pants), Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumā (13. pants).Savukārt likumā „[Par kompensāciju par saimnieciskās darbības ierobežojumiem aizsargājamās teritorijās](http://likumi.lv/doc.php?id=256138&search=on)” ir noteikts, ka zemes mantinieks var prasīt zemes atpirkšanu, ja par attiecīgo zemes īpašumu saņemta mantojuma apliecība un mantojuma atstājējam bija tiesības pretendēt uz zemes atpirkšanu atbilstoši šā likuma nosacījumiem. Minētajā gadījumā zemes mantiniekam ir pienākums pievienot iesniegumam dokumentus, kas apliecina viņa tiesības prasīt zemes atpirkšanu – personas miršanas apliecību vai mantojuma apliecību.Ceļu satiksmes likumā ir noteikts, ka pirms tiesas sprieduma par mantošanu vai mantojuma apliecības saņemšanas iespējamais mantinieks, uzrādot šo faktu apliecinošus dokumentus, var reģistrēt transportlīdzekli uz sava vārda kā transportlīdzekļa valdītājs. Kā arī noteic, ka transportlīdzekļu reģistrēšanai attiecīgi Ceļu satiksmes drošības direkcijā vai Valsts tehniskās uzraudzības aģentūrā iesniedzams īpašuma tiesības apliecinošs dokuments vai dokumenti, kas apliecina, ka persona ir transportlīdzekļa valdītājs (ja transportlīdzekli pirms tiesas sprieduma par mantošanu vai mantojuma apliecības saņemšanas reģistrē uz valdītāja vārda).Ņemot vērā minēto, šādos likumos pēc vārdiem „mantojuma apliecība” (attiecīgā locījumā) jāpapildina ar vārdiem „vai Eiropas mantošanas apliecība” (attiecīgā locījumā): 1) Ceļu satiksmes likums;2) Diplomātu izdienas pensiju likums;3) Korupcijas novēršanas un apkarošanas biroja amatpersonu izdienas pensiju likums;4) Militārpersonu izdienas pensiju likums;5) Likums „Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”;6) Likums „Par kompensāciju par saimnieciskās darbības ierobežojumiem aizsargājamās teritorijās”;7) Likums „Par valsts pensijām”;8) Prokuroru izdienas pensiju likums;9) Tiesnešu izdienas pensiju likums;10) Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likums.Ņemot vērā to, ka regulu Nr. 650/2012 piemēro no 2015. gada 17. augusta, nepieciešams paredzēt, ka minētie grozījumi, proti, šis likumprojekts stājas spēkā 2015. gada 17. augustā.Ņemot vērā to, ka minētie grozījumi attiecas uz vienu regulējamo jautājumu loku, kā arī minētie grozījumi ir tehniska rakstura, kas apvienoti vienā likumprojektā, ir arī izstrādāts tikai viens sākotnējās ietekmes novērtējuma ziņojums. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta regulējums attiecināms gan uz iestādēm, kuras veic to kompetencē esošas funkcijas, gan uz fiziskām personām, kuras Eiropas mantošanas apliecību vēlas izmantot savu tiesību nostiprināšanai.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc likumprojekta pieņemšanas Saeimā 2. lasījumā tiks virzīts Ministru kabineta noteikumu projekts par grozījumiem atsevišķos Ministru kabineta noteikumos Eiropas mantošanas apliecības ieviešanai. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2012. gada 4. jūlija regula (ES) Nr. 650/2012 par jurisdikciju, piemērojamiem tiesību aktiem, nolēmumu atzīšanu un izpildi un publisku aktu akceptēšanu un izpildi mantošanas lietās un par Eiropas mantošanas apliecības izveidi. Saskaņā ar Regulas 84.pantu tās piemērošanas termiņš ir 2015.gada 17.augusts. |
| 2. | Citas starptautiskās saistības | Nav. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012. gada 4. jūlija regula (ES) Nr. 650/2012 par jurisdikciju, piemērojamiem tiesību aktiem, nolēmumu atzīšanu un izpildi un publisku aktu akceptēšanu un izpildi mantošanas lietās un par Eiropas mantošanas apliecības izveidi. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 62.pants  | Viss likumprojekts:1) Ceļu satiksmes likuma 10., 11., 12.pants;2) Diplomātu izdienas pensiju likuma 13.pants;3) Korupcijas novēršanas un apkarošanas biroja amatpersonu izdienas pensiju likuma 12.pants;4) Militārpersonu izdienas pensiju likuma 13.pants;5) Likums „Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” 13.pants;6) Likums „Par kompensāciju par saimnieciskās darbības ierobežojumiem aizsargājamās teritorijās” 6. un 9.pants;7) Likums „Par valsts pensijām” 37.pants;8) Prokuroru izdienas pensiju likuma 12.pants;9) Tiesnešu izdienas pensiju likuma 12.pants;10) Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likuma 13.pants. | Tiks ieviesta pilnībā attiecīgo Latvijas likumu piemērošanas jomā.  | Neparedz stingrākas prasības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |  |  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta, izsludinot likumprojektu Valsts sekretāru sanāksmē, kā arī likumprojekts kopā ar sākotnējās ietekmes novērtējuma ziņojumu tiks ievietots Tieslietu ministrijas interneta vietnē www.tm.gov.lv sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus. |
| 2. | Sabiedrības līdzdalība projekta izstrādē | Ņemot vērā to, ka likumprojekts ir steidzams, tehniska rakstura un nesatur būtiskus tiesību politikas jautājumus, bet gan attiecas tikai uz regulas Nr. 1215/2012 un regulas Nr. 650/2012 ieviešanu, likumprojekts kopā ar tās sākotnējās ietekmes ziņojumu (anotāciju) vienlaicīgi tiks izsludināts Valsts sekretāru sanāksmē un ievietots Tieslietu ministrijas interneta vietnē www.tm.gov.lv sadaļā „Sabiedrības līdzdalība”. Likumprojekts kopā ar sākotnējās ietekmes novērtējuma ziņojumu (anotāciju) 2015.gada 20.jūlijā tika ievietots Tieslietu ministrijas interneta vietnē www.tm.gov.lv sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus, līdz 2015.gada 3.augustam. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Aizsardzības ministrija, Iekšlietu ministrija, Kultūras ministrija, Labklājības ministrija, Satiksmes ministrija, Tieslietu ministrija, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildi veic esošo funkciju ietvaros. |
| 3. | Cita informācija | Nav. |

Iesniedzējs:

Tieslietu ministrijas valsts sekretāra p.i. Irēna Kucina

17.07.2015. 11:02

2507

Maija Glazjeva

67036956, Maija.Glazjeva@tm.gov.lv